URDHËR
Nr. 439/1, datë 31.12.2019

PËR NJË SHTESË NË URDHRIN E MINISTRIT TË FINANCAVE DHE EKONOMISË NR. 439, DATË 26.12.2019 “PËR MIRATIMIN E PËRDORIMIT TË FORMULARËVE TË APLIKIMIT VETËM ON-LINE, TË STANDARDIZUAR NGA AGJENCIA E OFRIMIT TË SHËRBIMEVE PUBLIKE TË INTEGRUARA (ADISA), PËR REGJISTRIMIN DHE LICENCIMIN E BIZNESIT

Në mbështetje të pikës 4, të nenit 102 të Kushtetutës së Republikës së Shqipërisë, të nenit 28, të ligjit nr. 9000, datë 30.1.2003, “Për organizimin dhe funksionin e Këshillit të Ministrave; pikës 4, të nenit 16, të ligjit nr. 131/2015, “Për Qendrën Kombëtare të Biznesit” dhe urdhrit të Kryeministrit nr. 153, datë 25.11.2019, “Për marrjen e masave për rregullimin e dispozitave ligjore për aplikimin e shërbimeve on-line nga data 1.1.2020” ,

URDHËROJ:

1. Titulli i urdhrit ndryshon si vijon:
“Për miratimin e përdorimit të formularëve të aplikimit vetëm on-line, për regjistrimin dhe licencimin e biznesit”.
2. Pika 1, ndryshon si vijon:
“1. Miratimin e përdorimit të formularëve të aplikimit vetëm on-line, për regjistrimin dhe licencimin e biznesit”.
3. Ngarkohet Qendra Kombëtare e Biznesit për zbatimin e këtij urdhri.
4. Ky urdhër hyn në fuqi menjëherë dhe botohet në Fletoren Zyrtare. 

MINISTËR I FINANCAVE 
DHE EKONOMISË
Anila Denaj

